приложение VII към Регламент за изпълнение (ЕС) 2019/2072. Поради това мерките, предвидени в настоящия регламент, следва да бъдат преразгледани възможно най-скоро.
 (7)
 Приложение XI към Регламент за изпълнение (ЕС) 2019/2072 следва също да бъде изменено, за да се предвиди изискване съответните растения и растителни продукти да бъдат въвеждани от Украйна в Съюза с фитосанитарен сертификат.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 С настоящия регламент се определят мерки за предотвратяване на въвеждането в Съюза на Agrilus planipennis Fairmaire от Украйна.
 Член 2
 Въвеждане в Съюза на растения, дървесина и отделена кора с произход от Украйна
 Растенията, дървесината и отделената кора с произход от Украйна се въвеждат в Съюза само ако отговарят на съответните мерки, изброени в приложението.
 Член 3
 Изменения на приложение XI към Делегиран регламент (ЕС) 2019/2072
 Част А от приложение XI към Регламент за изпълнение (ЕС) 2019/2072 се изменя, както следва:
 а)
 в точка 3, във вписването „Fraxinus L., Juglans L., Pterocarya Kunth иUlmus davidiana Planch.“ текстът в третата колона се заменя с „Канада, Китай, Корейска народнодемократична република, Република Корея, Монголия, Русия, Съединени американски щати, Тайван, Украйна и Япония“;
 б)
 в точка 11, във вписването „Fraxinus L., Juglans L., Pterocarya Kunth иUlmus davidiana Planch.“ текстът в третата колона се заменя с „Канада, Китай, Корейска народнодемократична република, Република Корея, Монголия, Русия, Съединени американски щати, Тайван, Украйна и Япония“;
 в)
 в точка 12, във вписването „Fraxinus L., Juglans L., Pterocarya Kunth иUlmus davidiana Planch., и включително дървесина, която не е запазила естествената си обла повърхност“ текстът в третата колона се заменя с „Канада, Китай, Корейска народнодемократична република, Република Корея, Монголия, Русия, Съединени американски щати, Тайван, Украйна и Япония“.
 Член 4
 Преразглеждане на временните мерки
 Мерките, предвидени в настоящия регламент, имат за цел да отговорят на фитосанитарните рискове, които не са напълно оценени, и имат временен характер.
 Тези мерки се преразглеждат във възможно най-кратък срок и не по-късно от една година след датата на приемане на настоящия регламент.
 Член 5
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 септември 2020 година.
 За Комисията
 Председател
 Ursula VON DER LEYEN
 (1) ОВ L 317, 23.11.2016 г., стр. 4.
 (2) Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) No 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 10.12.2019 г., стр. 1).
 (3) Делегиран регламент (ЕС) 2019/1702 на Комисията от 1 август 2019 г. за допълнение на Регламент (ЕС) 2016/2031 на Европейския парламент и на Съвета посредством установяване на списък на приоритетните вредители (ОВ L 260, 11.10.2019 г., стр. 8).
